**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos miesto savivaldybės Mažosios Lietuvos istorijos muziejui“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį materialųjį turtą – 20 vnt. skulptūrų, esančių Skulptūrų parke, Klaipėdoje, Klaipėdos miesto savivaldybės Mažosios Lietuvos istorijos muziejui.

**2. Projekto rengimo priežastys ir kuo remiantis parengtas sprendimo projektas.**

Atlikus metinę turto inventorizaciją, buvo rasta 20 vnt. skulptūrų, esančių Skulptūrų parke, Klaipėdoje, kurios nebuvo perduotos patikėjimo teise valdyti Klaipėdos miesto savivaldybės Mažosios Lietuvos istorijos muziejui.

**3. Kokių rezultatų laukiama.**

Perdavus turtą savivaldybės biudžetinei įstaigai užtikrinama tinkama įstaigos veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA: 2018-10-19 Mažosios Lietuvos istorijos muziejaus rašto Nr. V5-14 kopija, 1 lapas.

Skyriaus vedėjas Edvardas Simokaitis